दो मैचों की सिरीज में भारत ने वेस्टइंडीज पर 1-0 से बढ़त बना ली है. रोहित शर्मा मैन ऑफ द मैच रहे.



मैच का स्कोर कार्ड देखिएअपना डेब्यू मैच खेल रहे भारतीय बल्लेबाज़ रोहित शर्मा और गेंदबाज़ मोहम्मद शामी ने नए रिकॉर्ड बनाए हैं.मोहम्मद शामी के रूप में भारतीय टीम की एक तेज गेंदबाज़ की खोज पूरी हुई लगती है.शामी ने इस मैच में कुल नौ विकेट झटके जबकि आर अश्विन को कुल पांच विकेट मिले. उन्होंने शतक भी बनाया.अपना 199वां टेस्ट मैच खेल रहे मास्टर ब्लास्टर सचिन तेंदुलकर भले ही रन न बना सके हों लेकिन उन्होंने पहली पारी में एक विकेट लिया.शामी ने एक ही ओवर में मेहमान टीम के तीन विकेट चटकाए. अपने पहले टेस्ट मैच में ही नौ विकेट लेकर भारत की ओर से उन्होंने एक नया रिकॉर्ड बनाया है. इससे पहले 1967 में आबिद अली के नाम सात विकेट का रिकॉर्ड था.बीबीसी संवाददाता दिलनवाज़ पाशा से बातचीत में मोहम्मद शामी के अब्बा तौसीफ़ अहमद ने कहा, ''शामी की पहले मैच की कामयाबी अल्लाह की मेहरबानी है. उसने मेहनत की है और अब उसकी मेहनत का फल मिल रहा है.''दूसरी पारी में वेस्टइंडीज़ की तरफ से क्रिस गेल ने 33, केओए पॉवेल ने 36, डीएम ब्रावो ने 37, एमएन सैमुअल्स ने चार, डी रामदीन ने एक, डीजेजी सैमी ने आठ रन बनाए. शिलिंगफ़ोर्ड को शून्य पर मोहम्मद शामी ने आउट कर दिया.इससे पहले भारत की पहली पारी 453 रन पर सिमट गई. इस पारी में वेस्टइंडी़ज़ पर भारत ने 219 रनों की बढ़त बनाई थी.भारतीय टीम ने तीसरे दिन 354 रन से आगे खेलना शुरू किया. ऐसा लग रहा था कि रोहित शर्मा शिखर धवन के (187 रन) रिकॉर्ड की बराबरी कर लेंगे लेकिन वह 50 रन ही जोड़ पाए थे कि वीरास्वामी परमौल की पहली गेंद पर ही आउट हो गए.हालांकि अम्पायर रिचर्ड कैटलब्रो के इस निर्णय पर खुद रोहित संतुष्ट नहीं दिखे. टेलीविज़न रिप्ले में दिख रहा था कि गेंद ऑफ स्टम्प की ओर जा रही थी.रोहित अपने ड्ब्यू टेस्ट में दोहरा शतक जड़ने वाले दुनिया के छठे बल्लेबाज़ होने की उम्मीद कर रहे थे.रोहित शर्मा ने आर अश्विन के साथ मिलकर सातवें विकेट के लिए 280 रनों की साझेदारी की, जो इस विकेट के लिए भारत की सबसे बड़ी और दुनिया की तीसरी सबसे बड़ी साझेदारी है.दोनों बल्लेबाज़ों ने मिलकर 72 ओवर का सामना किया.रोहित शर्मा, शिखर धवन के 187 रनों के रिकॉर्ड को नहीं तोड़ पाए और 177 रन बनाकर आउट हो गए. उन्होंने कुल 23 चौके और एक छक्का लगाया.अपने करियर के पहले टेस्ट मैच में 150 से अधिक रन बनाकर रोहित शर्मा भारत के दूसरे और दुनिया के 22वें बल्लेबाज़ बन गए हैं.अपने टेस्ट करियर का दूसरा शतक पूरा कर आर अश्विन भी 124 रन पर आउट हो गए.इसके बाद बी कुमार ने 12 रन बनाए और मोहम्मद शामी एक रन पर आउट हो गए. पीपी ओझा दो रन बनाकर नाबाद रहे.वेस्टइंडीज़ की तरफ़ से सबसे ज़्यादा विकेट लेने वाले गेंदबाज़ रहे शिलिंगफ़ोर्ड जिन्होंने 55 ओवर में कुल छह विकेट लिए.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)